Kalnėnai (Jurbarkai)

Kalnėnai – kaimas Jurbarko rajono savivaldybėje, piečiau krašto kelio . Žvyro telkinys. Rytinė kaimo dalis priklauso Jurbarko miestui, ten yra senoji Kalnėnų piliavietė.

Istorija 

1259 m. Kalnėnuose ant piliakalnio pilį pasistatė kryžiuočiai. Vėliau gyvenvietė įėjo į LDK sudėtį ir buvo pasienio su Rytprūsiais gyvenvietė. Po Trečiojo ATR padalijimo priklausė Rusijos imperijos Kauno gubernijai. 1891 m. užtvenktame ir pagilintame užutekyje caro administracija įrengė uostelį šimtui laivų: buvo pastatytas namas ir laivų remonto dirbtuvės. Per Pirmąjį pasaulinį karą įranga buvo išvežta į Rusijos gilumą.

1919 m. uostą perėmė Lietuvos susisiekimo ministerija. Neturinčiu infrastruktūros uostu Nemuno upeiviai tarpukaryje beveik nesinaudojo. Vyriausybė 1935 m. nutiesė kelią ir sumažino mokesčius 75 %, vėliau dar kartą pamažino 10 proc., bet laivų kapitonai ir toliau vengė švartuotis žiemai Kalnėnuose. Ne sezono metu jame tik buvo sandeliuojamos valdiško pontoninio tilto konstrukcijos ir prisiglausdavo keletas užklydusių sielių.

Lietuvos TSR laikais teritorija tapo uždara ir įgijo karinio uosto statusą. Atvesta elektra, iškilo daugiabutis gyvenamasis namas ir kiti pastatai, naujai įrengtos dirbtuvės. Per žiemą uoste buvo suremontuojama apie 20 Nemuno laivininkystės laivų.

Gyventojai

Žymūs žmonės 
 Vincas Greičius (1887–1950) – pedagogas, vargonininkas, chorvedys.
 Petras Paulaitis (1904–1986) – pokario pasipriešinimo veikėjas, gimęs Kalnėnuose. Čia jam pastatytas paminklinis akmuo.

Šaltiniai 

 

Jurbarko rajono savivaldybės gyvenvietės
Lietuvos vidaus vandenų uostai